Document ID: /roh_data/filtered/fineweb-2-filterrobots_roh.jsonl.gz/49467

Duront otg meins sundel jeu staus sin incarica dil DDPS (Departament federal da defensiun, protecziun dalla populaziun e sport) a Bosnia ed Erzegovina en engaschi per la partiziun operaziuns per il manteniment dalla pasch. Jeu hai empriu tgei ch’ei munta da viver en in liug da crisa suenter ina uiara civila e tgei ch’ei munta cura ch’ils carstgauns tschontschan buca pli in cun l’auter muort il clima da tema ed intimidaziun. Ord quellas experientschas hai jeu empriu bia per la politica. Igl ei impurtont da contribuir igl agen meini, discutar auters meinis e d‘anflar communablamein ina via.